**ПРОЕКТ BG05M2ОP001-2.015-0001 “УЧЕНИЧЕСКИ ПРАКТИКИ-2” 2022 г.**

През месец февруари 2022 година СУ„Васил Априлов“ град Долна Митрополия започна работа по проект BG05M2ОP001-2.015-0001 „Ученически практики – 2“. Проектът се реализира по Оперативна програма „Наука и образование за интелигентен растеж“ (ОП НОИР) 2014-2020 г., съфинансирана от Европейския съюз чрез Европейските структурни и инвестиционни фондове, с конкретен бенефициент – Министерството на образованието и науката (МОН).

Проектът цели повишаване качеството на професионалното образование и обучение, съобразно потребностите на икономиката и промените на пазара на труда. Подобряването на съответствие на професионалното образование на изискванията на бизнеса и улесняването на прехода от образование към заетост е заложена в Стратегия „Европа 2020“ и в Националната програма за развитие: България 2020. Проектът продължава политиката в професионалното образование, насочена към осъществяване на връзка между образованието и бизнеса, започнала по ОП РЧР 2007-2013 с проект „Ученически практики“ и продължила по настоящата оперативна програма с проект „Ученически практики – Фаза 1“.

**Основната цел** на проекта е повишаване на ефективността от партньорствата между училищата, осъществяващи професионална подготовка и работодателите, за подобряване на практическите умения на учениците в съответствие със специфичните нужди на пазара на труда.

**Специфичните цели**на проекта са:

1.Осигуряване на допълнителни възможности за достъп до практическо обучение за подобряване уменията на учениците за работа в реална работна среда;

2.Подобряване на взаимодействието на училището с научните и бизнес среди чрез привличане на техни представители и прилагане на съвременни практически методи на обучение за укрепване на системата на професионалното образование и обучение и връзката с пазара на труда.

3.Да се улесни прехода от образователните институции към работното място и се повиши успешната реализация на младите хора на трудовия пазар;  
 4. Да се подпомогне и насърчи изграждането на стабилни партньорства между образователните институции и бизнеса;  
 5. Да се увеличат стимулите на учениците за участие в допълнително практическо обучение в реална работна среда;  
 6. Да се стимулира нарастването на броя на учениците, които си намират работа непосредствено след дипломирането;

7. Да се осигурят предпоставки за осъвременяване както на учебните планове като цяло, така и на преподаваните дисциплини, курсове и теми според нуждите на пазара на труда;  
 8. Да се подпомогне създаването на устойчиви механизми и възможности на работодателите за подбор на ученици, доказали умения в реална работна среда, и за непосредственото им включване на пазара на труда

**Основните дейности** по проекта, които СУ„Васил Априлов“ град Долна Митрополия ще реализира са:

1.Подкрепа за практическото обучение на ученици от Х и ХІ клас, навършили 16 години, обучаващи се в паралелки за професионална подготовка чрез допълнителни практики в реална работна среда.

Практиките обхващат 20 ученика от различните професионални направления в училището – **„Производствени технологии – текстил, облекло, обувки и кожи”, професия „Моделиер-технолог на облекло”** и **„Електроника, автоматика, комуникационна и компютърна техника”, професия „Техник на компютърни системи”**. Допълнителното им практическо обучение ще се проведат в рамките на 240 часа, които ще бъдат заплатени на учениците. За реализацията на обучението в реална работна среда се сключи договор с Една обучаваща организации – работодател (от бизнеса), която от своя страна, има възможността да извършат подбор на ученици, доказали умения на работното място и непосредствено да ги включат на пазара на труда.

2.Подкрепа за създаване и функциониране на учебно-тренировъчни и/или други съществуващи в професионалното образование форми на учебни или тренировъчни фирми, вкл. учебни компании в първи и/или втори гимназиален етап .

Създадена е една УТФ „Онлайн магазин за компютри”, в които са включени 10 ученика от първи гимназиален етап. Обхватът на практическите знания и умения във връзка с функционирането на учебно-тренировъчната фирма включва запознаване с нормативни документи, свързани със стартиране на собствен бизнес, попълване и изготвяне на документи, комуникация с други учебни предприятия, развитие на предприемачески умения, симулиране на производство и др.. Занятията по създаване и функциониране на всяка УТФ се провеждат от 1 експерт привлечен от бизнеса и науката.

**В СУ„Васил Априлов“ град Долна Митрополия се сформираха следните групи по професионални направления:**

**1 група** - специалност “Конструиране, моделиране и технология на облекло от текстил”” – 5 ученика  
наблюдаващ учител – Нора Маринова;

наставник на учениците – Мария Микова  
партнираща фирма – “ЯНА” АД – Бургас, завод Плевен

**2 група** - специалност “Компютърна техника и технологии” – 5 ученика  
наблюдаващ учител – Калоян Атанасовски;

наставник на учениците – Йосиф Миков  
партнираща фирма – “ЯНА” АД – Бургас, завод Плевен

**3 група** - специалност “Компютърна техника и технологии” – 5 ученика  
наблюдаващ учител – Калоян Атанасовски;

наставник на учениците – Валя Костова  
партнираща фирма – “ЯНА” АД – Бургас, завод Плевен

**4 група** - специалност “Компютърна техника и технологии” – 5 ученика  
наблюдаващ учител – Калоян Атанасовски;

наставник на учениците – Пламен Резашки  
партнираща фирма – “ЯНА” АД – Бургас, завод Плевен